Fra solen stod op i morges, til den går ned i aften, ror Aalborg Dame Roklub løs på fjorden. Formålet er at samle penge ind til en ny båd til klubbens roer. Hver kilometer giver en krone fra hver af sponsorerne, og klubben forventer, at de til aften når solen går ned, har samlet cirka 45.000 kroner ind. Selv om klubben nu er 100 år gammel, så er den i fin form og hvert år kommer der nye roer til. -Det går lidt op og ned. Nogle gange har vi ventelister og nogle gange har vi ikke, men vi optager som reglen en 15 til 20 nye roer om året, siger Birgitte Ugilt fra Aalborg Dame Roklub.

Opsummering:
Aalborg Dame Roklub fylder i år 100 år, og det markeres hen over hele sæsonen med forskellige arrangementer.